b'\n_START_ARTICLE_\nJarom\xc3\xadr Weinberger\n_START_SECTION_\n\xc5\xbdivljenje\n_START_PARAGRAPH_\nGlasbo je \xc5\xa1tudiral na Pra\xc5\xa1kem konservatoriju, leta 1922 pa je prvi\xc4\x8d pri\xc5\xa1el v ZDA. Kasneje je \xc5\xbeivel razpet med Bratislavo, Dunajem in ZDA. Zaradi \xc5\xbeidovskega porekla se je umaknil pred nacisti v New York, nato v Ohio, za stalno pa se je naselil na Floridi, ko je leta 1948 pridobil ameri\xc5\xa1ko dr\xc5\xbeavljanstvo.\n_START_SECTION_\nDelo\n_START_PARAGRAPH_\nNjegovo najpomembnej\xc5\xa1e in najbolj znano delo je opera v dveh dejanjih \xc5\xa0vanda dudak, ki je bila krstno uprizorjena 27. aprila 1927 v Pragi. Na odru Ljubljanske opere je bila opera prvi\xc4\x8d uprizorjena \xc5\xbee 5. oktobra 1929, v \xc4\x8dasu direktorovanja Mirka Poli\xc4\x8da._NEWLINE_Sedem let kasneje, tj. 1936 so v Ljubljani uprizorili \xc5\xa1e njegovo opereto Apropo, kaj dela Andula.'